Stockholmi börs

Stockholmi börs (rootsi keeles Stockholmsbörsen) on Rootsi väärtpaberibörs, mis tegutseb Stockholmis. Börs kuulub Nasdaq Inci gruppi. Stockholmi börs on Nasdaq Nordicu börsi üks osa. Börsi ametlik nimi on Nasdaq Stockholm AB.   

Stockholmi börs opereerib lisaks Stockholmi börsi reguleeritud turule ka First Northi turgu, mis on alternatiivne turg Rootsis. First Northi turg on aktsiate lisanimekiri, millele on kehtestatud võrreldes reguleeritud turuga leebemad reeglid. Stockholmi börsil saab kaubelda seal noteeritud aktsiate, võlakirjade, fondide, futuuride ja optsioonidega. Turu ametlik kauplemisvaluuta on Rootsi kroon. Stockholmi börsi üldindeks on OMX Stockholm.  

Stockholmi börsi järelevalvet teostab Rootsi Finantsinspektsioon (Finansinspektionen). 

Stockholmi börsil on suurim ja aktiivseima kauplemisega väärtpaberibörs Põhjamaades. 

 Ajalugu 

 1863. aastal, mil oli Rootsi kuningas Karl XV, loodi Stockholmi börs.
 1990 – võttis börs kasutusele automaatse kauplemissüsteemi.
 1991 – hakkas Stockholmi börsil tööle Maailma esimene integreeritud tuletisinstrumentide kauplemise ja arveldussüsteem.
 1993 – formeeriti börs äriühinguks.
 1994 – hakkas börs esimesena Euroopas võimaldama tehingute tegemist välismaalt.
 1998 – ühinesid Stockholmi börs ja OM Group. Samal aastal sõlmisid ka Stockholmi ja Kopenhaageni börsid liidu, mis oli esimene börside liit, mis seadis ühtseid kauplemisreegleid.
 2006 – loodi OMX Nordicu börs, kus kaubeldi alguses lisaks Stockholmi börsi aktsiatele ka Kopenhaageni ja Helsingi börsi aktsiatega.
 2007 – omandas OMX Groupi Nasdaq Inc.
 2009 – hakkas Stockholmi börs kauplema ka enim kaubeldavate Norra ettevõtete aktsiatega.
 8. veebruaril 2010 käivitati ühtne kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis.
 2015. aastast on börsi ametlik nimi Nasdaq Stockholm AB.

 Stockholmi börsi suurus 
Seisuga 31. märts 2022 oli Stockholmi börsil noteeritud ettevõtete väärtus kokku ehk turuosa 10,51 triljonit Rootsi krooni (999 miljardit eurot). Stockholmi börsi turuosa moodustab 53% Nasdaq Nordicu börsi mahust. Tegemist on suurima Nasdaq Nordicu börsi sisebörsiga ja üldse suurima börsiga Põhjamaades.

2022. aasta märtsis tehti Stockholmi börsil ühes päevas tehinguid keskmiselt 2,7 miljardi euro väärtuses (28,592 miljardi Rootsi krooni väärtuses). Keskmiselt tehakse 58% Nasdaq Nordicu börsi tehingutest Stockholmi börsil.

Stockholmi börsi reguleeritud turul on noteeritud 366 ettevõtte aktsiad.

Stockholmi börsi suurima turuväärtusega ettevõte on Investor AB (61,8 miljardit eurot). Järgnevad Atlas Copco AB (turuväärtus 55,2 miljardit eurot), EQT AB (35,2 miljardit eurot), Volvo AB (34,3 miljardit eurot) ja Hexagon AB (32,8 miljardit eurot).

 Olulisemad Stockholmi börsil noteeritud aktsiate hinnaliikumisi iseloomustavad indeksid 
 OMX Stockholm 30 Index (OMXS30) – olulisim indeks Stockholmi börsil. Indeks tõusis 2021. aastal 28%. Indeks oli kõrgeim aasta viimasel kauplemispäeval (30. detsembril 2021), olles 2425,2 Rootsi krooni. Indeks oli madalaim 5. jaanuaril 2021 olles 1885,33 Rootsi krooni.

 OMX Stockholm All Share Index (OMXSPI) – hõlmab kõiki Stockholmi reguleeritud turul noteeritud aktsiaid. Võrdleb aktsiate hindade keskmist muutust võrreldes 31. detsembri 1995. aasta tasemega. Algväärtus oli 100 punkti.

 Enim kaubeldud aktsiad 
Ettevõtted, kelle aktsiatega on enim kaubeldud 2022. aastal (käibe alusel, enim kaubeldud ettevõte on reastatud esimesena, 31. märtsi seisuga):

 Evolution AB – online-mängukeskkonnad ja kasiinod
 Ericsson, Telefonab. L M – elektroonikatööstus
 Atlas Copco AB – suruõhuseadmete tootmine
 Investor AB – investeerimine (tööstused)
 Volvo, AB – autotööstus
 Nordea Bank Abp – pangandus

2020. aastal kaubeldi enim Volvo AB aktsiatega ja 2021. aastal Evolution AB aktsiatega.

=== Börsi reguleeritud turul noteeritud ettevõtted, mille väärtus (turuosa) 2021. aastal
kasvas enim (2020 detsember vs 2021 detsember) ===
KohtEttevõtte nimiEttevõtte lühinimi börsilEttevõtte väärtuse muutusEttevõtte väär-
tuse muutus1.Hexatronic Group ABHTROFiiber toodete tootmine +600%2.Moment Group ABMOMENTÜrituste korraldamine +502%3.Corem Property Group ABCOREKinnisvarahaldus +422%4.Josemaria Resources Inc.JOSEMaardlatesse investeerimine +422%5.Hanza Holding ABHANZATöötleva tööstuse tõhustamine +362%6.Net Insight ABNETITelekommunikatsioon +319%

=== Börsi reguleeritud turul noteeritud ettevõtted, mille väärtus (turuosa) 2021. aastal
vähenes enim (2020 detsember vs 2021 detsember) ===
KohtEttevõtte nimiEttevõtte lühinimi börsilEttevõtte väärtuse muutusEttevõtte väär-
tuse muutus1.Oncopeptides ABONCOMeditsiinitööstus –95%2.Etrion CorporationETXPäikeseenergia tootmine –92%3.Readly International ABREADDigitaalne meedia –74%4.Cantargia ABCANTAMeditsiinitööstus –71%5.XSpray Pharma ABXSPRAYMeditsiinitööstus –67% 6.Hansa Biopharma ABHNSAMeditsiinitööstus –63%

 Vaata ka 
 Nasdaq Nordicu börs
 Nasdaq Balti börs
 Kopenhaageni börs
 Helsingi börs

 Viited 

 Välislingid 
 Nasdaq Nordicu börs
Kategooria:Rootsi ettevõtted
Kategooria:Börsid